Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 651/13/2201	Dunajská Streda, 16.10.2013
EEČ : 2-16-216-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 01.04.2013 až doposiaľ v meste Veľký Meder, Dunajská č. 1221/1, okres Dunajská Streda a všade tam, kde sa počas tohto obdobia zdržiaval, s výnimkou mesiaca jún roku 2013, kedy z titulu výživného  uhradil sumu vo výške 50,-Eur, zanedbával svoju vyživovaciu povinnosť voči svojej dcére XXXXX ktorá mu vyplýva zo Zákona o rodine č. 36/2005 Z.z., ako aj z XXXXX súdu v Komárne pod číslo konania 11P/112/2006 zo dňa 12.06.2006, ktoýr nadobudol právoplatnosť dňa 26.06.2006, kde mu vyplýva povinnosť prispievať na výživu dcéry sumou po 1.500,-Sk ( 49,79,-Eur) mesačne, vždy do 15. dňa toho ktorého mesiaca vopred k rukám matky XXXXX, nar. 25.04.1976, trvale bytom Dunajská č.1221/1, Veľký Meder, okres Dunajská Streda, čím mu za horeuvedené obdobie vznikol dlh na výživnom vo výške 149,16,-Eur, 

lebo zanikla trestnosť činu

Odôvodnenie:
Poverený príslušník Obvodného oddelenia PZ Veľký Meder (ďalej len „poverený príslušník PZ“) uznesením pod XXXXX zo dňa 07.08.2013 podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe, ako je uvedené vo výrokovej časti tohto uznesenia. 

V priebehu vyšetrovania z výsluchu poškodenej XXXXX vyplynulo, že obvinený si neplnil svoju vyživovaciu povinnosť voči svojej dcére M.S., nar. XXXXX mesačnú splátku vo výške 50,-Eur.
 
Z výsluchu obvineného XXXXX zo dňa 18.09.2013 vyplynulo, že výživné na svoju dcéru neplatil z dôvodu, že v tomto období bol nezamestnaný, avšak hľadal si prácu. Od mesiaca august 2013 si našiel zamestnanie a zaostalé výživné v celkovej výške 149,16,-Eur uhradil v splátkach, a to dňa 26.08.2013 vo výške 100,-Eur, dňa 17.09.2013 vo výške 100,-Eur a dňa 18.09.2013 vo výške 50,-Eur formou poštovej poukážky na adresu poškodenej. Súčasne uviedol, že výživné už bude riadne platiť. 

Vzhľadom k tomu, že obvinený si v priebehu vyšetrovania dodatočne splnil svoju súdom určenú vyživovaciu povinnosť voči svojmu dieťaťu za obdobie, za ktoré bolo začaté trestné stíhanie a vznesené obvinenie, dlžnú sumu svojej bývalej manželke vo výške 250,-Eur poukázal formou poštových poukážok na adresu jej trvalého bydliska, predložil poštové poukážky, pričom jeho konanie nemalo trvalo nepriaznivé následky, svojím konaním splnil podmienky účinnej ľútosti pri prečine zanedbania povinnej výživy v zmysle § 86 písm. a) Trestného zákona.

S poukazom na vyššie uvedené skutočnosti bolo preto potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do 3 dní od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok. 

JUDr. Marián Zvoda
prokurátor